Jean-Claude Juncker er forseti framkvæmdastjórnar Evrópusambandsins . Hann lætur brátt af störfum . Getty Jean-Claude Juncker , forseti framkvæmdastjórnar Evrópusambandsins , hvetur bresku ríkistjórnina til að útlista áætlun sína um Brexit að fullu . Leo Varadkar , forsætisráðherra Írlands , hafði áður sakað Boris Johnson forsætisráðherra Breta um að afvegaleiða umræðuna og gera lítið úr áhrifum áætlunarinnar á efnahagslíf Íra . Enn sem komið er hafa Bretar aðeins gefið út sjö blaðsíðna útdrátt úr áætlun sinni sem ætlað er að ná samkomulagi um útgöngu þeirra úr ESB fyrir 31. október næstkomandi . Skjalið allt er hins vegar 44 síður að lengd og óttast Varadkar að í smáa letrinu leynist hlutir sem komi Írum illa , en deilur um hvernig haga skuli samskiptum Norður-Íra og Íra eftir Brexit hafa verið einn helsti ásteytingarsteinninn í Brexit-málinu . Hvorki breska stjórnarandstaðan né ráðamenn innan Evrópusambandsins sætta sig við tillögur ríkisstjórnar Boris Johnson forsætisráðherra Bretlands um fyrirkomulagið á landamærum Írlands og Bretlands eftir Brexit .